
Introducere 


Origen a fost maestrul eminent şi marele erudit al Bisericii antice; unul dintre cei mai 
importanţi, profunzi şi influenţi scriitori Dotat cu o puternică personalitate, posedă o ştiinţă 
enciclopedică, şi din acest motiv este inclus între gânditorii cei mai originali pe care i-a avut 
vreodată omenirea. Cu el, Şcoala din Alexandria a ajuns la apogeul său. 

A utilizat cultura şi filosofia din timpul său, a respins foarte bine periculoasele teorii 
gnostice, a apărat doctrina creştină împotriva atacurilor adversarilor, a ajutat creştinii să dea 
mărturie despre speranţa care se afla în ei, i-a stimulat cu cuvântul şi cu exemplul unei vieţi 
aproape perfecte. 

Vasta şi multiforma sa operă a adus un rol important în istoria dogmei creştine şi a fixat, 
pentru speculaţia ulterioară, orientări şi linii de dezvoltare care vor fi decisive. 1 

Origen aparţine celor mai mari bărbaţi ai umanităţii şi este cel mai productiv scriitor al 
Bisericii vechi A purtat în pieptul său patosul religios al Orientului, căutarea neîncetată a 
filosofului grec, interesul pentru adevărurile ascunse ale iudeului şi credinţa existenţială a 
creştinului. Aceşti factori au emoţionat pe genialul Origen şi l-au mişcat la realizarea măreţei sale 
opere (...). 

A fost odraslă autentică a climatului spiritual alexandrin şi a activat în epoca în care în 
spaţiul filosofiei se naşte neoplatonismul prin opera lui Plotin, în spaţiul căutărilor religioase apar 
tendinţele ascetice accentuate, în special prin maniheism, şi în spaţiul Bisericii precumpănesc 
două direcţii teologice: cea tradiţională prin Sfântul Irineu de Lyon şi Sfântul Ipolit Romanul şi 
cea ne tradiţională prin Clement Alexandrinul şi, desigur, Tertulian. 

Pe cât de uşor este să vorbim despre măreţia lui Origen, pe atât de dificil este să definim 
mersul său teologic în cadrul epocii sale şi, desigur, să definim influenţa sa asupra generaţiilor 
următoare de teologi A fost prin excepţie un spirit original, ca să fie aşezat intr-o direcţie 
teologică precisă şi o mare personalitate, ca să aibă urmaşi. Prin urmare, Origen nu a creat o 
şcoală pe care să o urmeze în mod credincios adepţii săi Şi-a creat în principiu prieteni şi 
duşmani admiratori şi contestatari ai operei sale, care au provocat, desigur, confuzie şi criză în 
sânul Bisericii, pe care acela nu le pricinuise direct şi intenţionat. 2 

Origen a reuşit să îmbine intr-o sinteză interesantă cercetările teologice ale primelor 
veacuri creştine, concentrându-le cu ajutorul cărţilor Sfintei Scripturi în jurul persoanei divino- 


1 Pr. Damian Gheorghe Pătraşcu, Patrologie şi Patristică, Editura Serafica, Roman, 2006, p. 259. 

2 Prof. Dr. Stylianos G. Papadopoulos, Patrologie, Voi. /, Editura Bizantină, Bucureşti, 2006, p. 373. 

4 



umane a Mântuitorului Iisus Hristos. De aceea opera lui teologică a exercitat asupra 
contemporanilor şi exercită până azi o influenţă considerabila. 3 

Dar, din cauza gândirii sale arzătoare şi a neînţelegerii metodei sale a fost un semn de 
contradicţie în timpul vieţii sale şi mai ales după moartea sa (controversa origenistă). Fiind vorba 
de o teologie a căutării el prefera mai mult să discute decât să definească, să formuleze ipoteze 
diferite decât să sistematizeze o anume teză. Totuşi, adversarii şi discipolii nu au încetat să se 
formeze inspirindu-se de la puternica sa speculaţie, care a reprezentat o cucerire perenă pentru 
istoria gândirii filozofice şi teologice a umanităţii. 4 Astfel, metoda sa e nouă şi periculoasă, e 
metoda ipotezei, a părerii personale aşa cum se exprimă el, încă din prefaţa tratatului „ Despre 
principii”, dar el rezervă Bisericii dreptul de accepta sau nu punctul său de vedere, iar sieşi pe 
acela de a reveni şi a edifica ipotezele făcute. 5 

Aşadar, figura lui Origen a străbătut secolele trecând printre două rânduri: unul, de 
apărători entuziaşti, altul, de acuzatori fanatici. Cartea a Vl-a a istoriei bisericeşti a lui Eusebiu e 
aproape un imn de laudă pentru marele Alexandrin. Ca acesta, antichitatea creştină ne-a lăsat 
multe altele, admiratorii lui Origen fiind şi numeroşi şi mari în faţa lor se ridică însă, cu 
sentimente şi păreri contrarii, manifestate în proteste şi anateme pline de toată ura posibilă, 
figurile diferiţilor antiorigenişti, care duc cu ceilalţi o luptă înverşunată pe mormântul ilustrului 
Origen. 6 

Niciodată vre-un om nu a fost mai discutat decât Origen, scria la începutul secolului 
nostrum un reputat teolog în persoana Pr. Prof. Sebastian Chilea, aclamat de unii ca cea mai mare 
lumină a Bisericii după Sfinţii Apostoli, hulit de alţii ca flagelul Ortodoxiei şi părintele tuturor 
ereticilor; el a văzut lumea împărţindu-se în două tabere, pentru sau împotriva lui. De cele două 
părţi, aproape în număr egal, găsim şi eretici dar si Sfinţi Dascăli ai Bisercii încât, dacă s-ar lua în 
consideraţie majoritatea sufragiilor, hotărârea ar fi nesigură. Nici autoritatea adversarilor săi nu 
poate să-l condamne fără rezerve, nici însuşirile apărătorilor săi nu îl pot achita fără cercetări şi 
poate atitudinea cea mai justă şi poate cea mai înţeleaptă este neutralitatea binevoitoare constând 
din admiraţie, milă, simpatie, recunoştinţă şi discretă dezaprobare, pe care au avut-o faţă de el cei 
mai de seama Părinţi ai Bisericii. 7 


3 Drd. Comeliu Zăvoianu, Istoricul Eusebiu de Cezareea despre Origen, în revista Glasul Bisericii, Nr. 10-12/ 1980, 
pp. 820- 835, p. 820. 

4 Pr. Damian Gheorghe Pătraşcu, op. cit., p. 259. 

5 Pr. Prof. Ioan G. Coman, Patrologie, Slânta Mănăstire Dervent, 1999, p. 73. 

6 Teodor M. Popescu, Denaturarea istoriei lui Origen, în revista Biserica Ortodoxă Română, Nr. 5/ 1926, pp. 246- 
264, p. 246. 

7 Drd. Comeliu Zăvoianu, op. cit., p. 820. 

Capitolul I 

VIAŢA 


“Cine ar încerca să prezinte în scris toate amănuntele vieţii acestui om, ar avea multe de 
spus, şi dacă ar sta să le istorisească pe toate ar trebui să scrie o carte întreagă.” 8 

Origen este primul teolog cunoscut după Sfântul Apostol Pavel. 

în legătură cu viaţa lui Origen suntem destul de bine informaţi Toate elementele pe care 
le-au conservat izvoarele vechi despre viaţa şi activitatea lui Origen depăşesc pe cele pe care le-au 
conservat despre toţi scriitorii bisericeşti precedenţi la un loc. Cele mai importante dintre aceste 
izvoare sunt lucrările lui Pamfil (“Apologia”), Eusebiu de Cezareea (“Istoria bisericească”), 
Fericitul Ieronim (“De viris illustribus” şi “Epistola 44”), Sfântul Fotie cel Mare (“Biblioteca 
118”), Sfântul Grigorie Taumaturgul (“Cuvânt de laudă”), precum şi lucrările lui Origen însuşi 9 

Cel care s-a ocupat foarte mult de viaţa şi opera lui Origen, a fost istoricul bisericesc 
Eusebiu de Cezareea, fiind unul din marii lui admiratori şi cunoscători, Eusebiu dispunea de un 
material foarte bogat, scris şi oral, referitor la viaţa catehetului din Alexandria. 10 Eusebiu de 
Cezareea o povesteşte, fără îndoială dintr-o perspectivă deja hagiografică, în cartea a şasea din 
“Istoria bisericească”, bazându-se pe epistolarul lui Origen, păstrată în biblioteca din Cezareea. 
Prezbiterul Pamfil care a pus înainte şcoala din Cezareea întemeiată de Origen, a scris, după ce a 
fost întemniţat pe vremea persecuţiei lui Maximinus Daia (307), o “Apologie a lui Origen” în 
cinci cărţi, la care elevul său Eusebiu a adăugat o a şasea; s-a păstrat numai prima, în timp ce 
rezumatul celorlate ne este transmis de Patriarhul Constantinopolului, Fotie (“Biblioteca”,). Un 
elev al lui Origen, identificat tradiţional cu Grigorie Taumaturgul, în momentul în care a părăsit 
şcoala din Cezereea (în 238), i-a adresat maestrului un discurs de mulţumire, care s-a păstrat, 
cuprinzând mărturii foarte preţioase legate de practica şcolii şi de programul său de învăţământ. 11 


8 Părinţi şi Scriitori Bisericeşti, Voi. 6, Editura Institutului Biblic şi de Misiune al Bisericii Ortodoxe Române, 
Bucureşti, 1981, p. 5. 

9 Prof. Dr. Stylianos G. Papadopoulos, op.cit ., p. 383. 

10 Drd. Comeliu Zăvoianu ,op. cit, p. 820. 

11 *, „ Istoria literaturii creştine vechi greceşti şi latine ”, Vo L I De la Apostolul Pavel până la epoca lui 
Constantin cel Mare”, Editura Polirom, 2001, traducere de Elanibal Stănciulescu şiGabriela Sauciuc, Ediţie îngrijită 
de Ioan Florin Florescu, p. 299. 

I. 1. Pri mii 18 ani de viaţă 


Origen s-a născut, probabil în jurul anului 185, la Alexandria, intr-o fâmilie creştină, fiind 
primul dintre cei şapte fraţi 

O parte dintre cei care s-au ocupat cu studierea vieţii şi operelor marelui teolog alexandrin, în 
frunte cu Eusebiu de Cezareea, au susţinut că acesta s-a născut intr-o lâmilie de creştini, în timp 
ce alţii precum Porfirie au afirmat că de fapt acesta s-a născut intr-o lâmilie de păgâni Cei din 
urmă, aduc ca şi argument însuşi numele alexandrinului, care înseamnă “fiul lui Horus” (zeu 
Egiptean). Cu siguranţă putem să spunem că s-a născut în Egipt şi cel mai probabil intr-o lâmilie 
de neam egiptean sau de origine greacă. 12 

Tatăl său, Leonida, un creştin învăţat şi foarte evlavios, a căutat să-şi crească copilul - pe care 
l-a botezat după naştere - intr-un mediu creştin, oferindu- i o educaţie temeinică despre gândirea şi 
viaţa creştină. 13 Tatăl lui a încercat să-i de-a educaţia complectă a timpului, adică pe lângă 
educaţia religioasă creştină şi instrucţia pro lână elementară. 

Leonida îl instruia din Sfânta Scriptură, de tânăr, obligîndu-1 să înveţe, zi de zi, cîteva pasaje 
din ea. Origen nu se mulţumea, însă, cu simpla memorizare a textului, ci punea tatălui său 
întrebări despre înţelesul lucrurilor mai grele, încât îl punea în încurcătură şi, neştiindu-i să 
răspundă, îi spunea că nu e de competenţa lui să cunoască acele probleme, până ce nu va deveni 
matur. Dar se bucura şi era fericit că are un fiu atât de înţelept. Precocitatea lui îl uimea pe 
Leonida atât de mult, încât adesea, în timpul nopţii, intra în camera lui Origen şi-l săruta cu 
respect pe piept, socotindu-1 un temple în care locuieşte Duhul Sfânt. 14 

Atmosfera religioasă din lâmilie şi geniul său personal au făcut din Origen un tânăr râvnitor 
pentru credinţă şi pentru interpretarea complexă a Sfintei Scripturi. Tot această atmosferă a 
contribuit la formarea copilului şi orientarea tânărului. 15 

“ Când a pornit şi Sever persecuţia împotriva Bisericilor, strălucite au fost pretutindeni 
mărturiile aduse de luptătorii credinţei şi deosebit de numeroase au fost ele în Alexandria, unde 
veneau din întreg Egiptul şi din Tebaida, ca pe un mare stadion, atleţii lui Hristos şi unde-şi 
primeau de la Dumnezeu cununile lor răbând curajos diferite chinuri şi diferite feluri de morţi 


12 Pr. Prof. Ioan G. Coman, op.cit., p. 71. 

13 Arhid. Prof. Dr. Constantin Voicu, Patrologie, Voi. I., Editura Basilica a Patriarhiei Române, Bucureşti, 2009, p. 
312. 

14 Ibidem, p. 312, a pud Eusebiu, Istoria Bisericească, VI. 

15 Drd. Comeliu Zăvoianu,op. cit, p. 821. 

între ei se afla şi Leonida, tatăl vestitului Origen, căruia i s-a tăiat capul lăsându-şi copilul foarte 
tânăr.” 16 

Origen, deşi era foarte tânăr, a fost cuprins de dorul de a se încununa cu mucenicia. Despre 
acest lucru Eusebiu spune că sfârşitul lui ar fi fost foarte aproape, dacă providenţa cerească nu s- 
ar fi slujit de mama lui, care l-a rugat la început să aibă milă de dragostea maternă pe care i-o 
purta. Văzându-1 foarte perseverent în hotărârea sa, mama lui i-a ascuns hainele, obligându-1 să 
rămână acasă. Neputând să facă nimic, după relatarea lui Eusebiu de Cezareea, trimise tatălui său 
Leonida, care era arestat, o scrisoare plină de îndemnuri la martiriu, în care îi spunea textual: „ Fi 
atent să nu cugeţi la altceva din cauza noastră.” 17 îl îndeamnă pe tatăl său să rămână tare în 
credinţă până la moarte, dragostea de familia sa să nu-i slăbească credinţa şi să nu cedeze în 
momentul încercării supreme. Această scrisoare este anticiparea importantei opere „ îndemn la 
martiriu”, care este un clasic al literaturii creştine. 18 

După moartea martirică prin decapitare, a lui Leonida şi confiscarea averii lui de către agenţii 
imperiali, familia ajunge la grea strâmtorare materială. Dumnezeu însă, afirmă Eusebiu, „ i-a 
purtat de grijă şi la ocrotit, făcând să fie primit şi pus în afară de orice grijă de către o femeie 
bogată care avea în casa ei un om celebru pe nume Pavel de Antiohia. Acesta favoriza pe ereticii 
din Alexandria”, el împreună cu doamna bogată, considerau pe Origen ca pe fiul lor adoptiv şi îl 
copleşeau cu atenţii dar, spune părintele istoriei, deşi era în legătură cu acest eretic, el dădea 
semne de ortodoxie în sensul că „ deşi mulţi nu numai eretici, dar şi neeretici se adunau în jurul 
ereticului, care avea o reputaţie mare, Origen evita totdeauna să se roage lui Dumnezeu împreună 
cu Pavel, ţinând cu pietate regula Bisericii şi mărturisind, cum zice el însuşi, rezerva pe care 
trebuie să o aibă oricine faţă de falsa doctrină”. 19 

Tot în această perioadă Origen îşi însuşeşte profund cunoştinţele de cultură şi îndeosebi de 
filosofie elenică. Cultura elenică pe care Origen o aprofundează, el însuşi o apreciază ca fiindu-i 
necesară. Eusebiu extrage următorul pasaj dintr-o scrisoare a lui, referitor la această problemă. „ 
După ce m-am dedicat cu totul studiului cuvântului lui Dumnezeu şi faima numelui meu se 
răspândise, veneau la mine când eretici, când persoane formate în disciplinele elenice şi mai ales 
în filosofie. Mi s-a părut atunci potrivit să cercetez cu atenţie învăţăturile ereticilor şi spusele 
filosofilor despre adevăr. Am făcut aceasta imitând pe Panten, care, înaintea noastră, a fost 


16 Eusebiu de Cezereea, „Istoria bisericească”, în Părinţi şi Scriitori Bisericeşti 13, Editura Institutului Biblic şi de 
Miusiune al Bisericii Ortodoxe Române, Bucureşti 1987, p. 228. 

17 Drd. Comeliu Zăvoianu ,op. cit, p. 821. 

18 Pr. Damian Gheorghe Pătraşcu, op. cit., p. 260. 

19 Drd. Comeliu Zăvoianu,op. cit, pp. 821-822. 

folositor multora şi care-şi făcuse o serioasă pregătire la eleni; şi imitând pe Heraclas, care acum 
stă aşezat printre preoţii din Alexandria. Pe acesta din urmă l-am aflat la dascălul de învăţături 
filosifice, întărindu-se pe lângă el de cinci ani, înainte de a fi început eu în s umi să audiez aceste 
cursuri După ce a părăsit costumul obişnuit de care se servea mai înainte, în această vreme el 
îmbracă haina de filosof pe care o păstrează până acum şi nu înceatează de a cerceta cărţiile 
elinilor pe cât îi stă în putinţă”. 

Atât înainte de profesorat, dar mai ales în timpul acestuia, Origen era solicitat de anumiţi 
auditori sau vitzitatori în probleme variate de doctrină. El nu ar fi putut să facă faţă acestei situaţii 
dacă nu ar fi citit şi aprofundat continuu cărţiile de credinţă, de ştiinţă şi de doctrină ale şcolilor 
eretice şi filosofice de dinainte şi din vrema sa. Cu cât faima lui creştea, cu atât el trebuia să fie 
mai pregătit. 20 


I. 2. Conducerea Şcolii din Alexandria (până în anul 231) 

Datorită persecuţiei lui Septimiu Sever, creştinii mai învăţaţi din care lăcea parte şi Clement 
Alexandrinul, au plecat din Alexandria, încât la didascaleul condus de acesta nu mai exista 
personal catehetic. Prezenţa unui catehet la didascaleu era cu atât mai necesară cu cât unii păgâni 
veneau aici să asculte cuvântul lui Dumnezeu. Printre aceştia, Eusebiu aminteşte pe Plutarh şi 
fratele său Heraclas, care au venit la Origen, acesta fiind încă învăţăcel la didascaleu, pentru a 
auzi de la el învăţăturile creştine. Atunci episcopul Dimitrie al Alexandriei încredinţă acestuia 
conducerea Şcolii catehetice (didascaleului). Eusebiu afirmă că: „Origen nu avea decât 18 ani 
când învăţa pe catehumeni şi a făcut progrese mari în această funcţie în timpul persecuţiei ce s-a 
pornit împotriva Bisericii în timpul guvernatorului Aquila, încât el deveni foarte renumit între 
creştini”. După cum se vede el îşi începe cariera de catehet în perioada persecuţiilor. 21 

Şcoala a devenit în scurtă vreme un centru de formare nu numai intelectual dar şi spiritual şi 
moraL Valoarea învăţăturii sale şi exemplul său luminos atrăgea un număr mare de persoane, aşa 
cum ne spunea Eusebiu. 

Tânărul maestru conducea într-adevăr o viaţă austeră cu dorinţa de a se conforma întru totul 
învăţăturilor evanghelice şi să realizeze în sine „ martiriul spiritual”, uneori ajungând însă până la 
extrem cu practicile sale ascetice. în excesul său religios, Origen a făcut „ o faptă care a fost 
dictată de o inimă fără experienţă şi prea tinerească, dar şi de credinţă şi de temperanţă”. 


20 Ibidem, pp. 822-823. 

21 Ibidem 823. 

Interpretând literar textul evanghelic din Matei 19, 12 : „ ...fiindcă sunt târne ni care singuri s-au 
făcut astfel pentru împărăţia cerurilor”, s-a auto-evirat (castrat). Fiind în vârstă, va plânge acest 
gest al său, diferit, motivat şi interpretat în viitor. 22 El s-a castrat spre a putea astfel vorbi liber nu 
numai cu bărbaţii, ci şi cu femeile pe care le instruia. A vrut să ţină această faptă în secret, dar 
până la urmă ea s-a vădit. Când Dimitrie episcopul de Alexandria a aflat-o a fost curpins de 
mişcare şi ea a admirat curăţenia credinţei sale, îndemnând-1 „ să-şi intensifice osteneala pentru 
instruirea noilor credincioşi”. „ Când, însă”, adaugă Eusebiu, „ a văzut că reputaţia lui se mărea 
din zi în zi, el ( Dimitrie ) şi-a schimbat sentimentele şi printr-o josnică invidie, la care oamenii 
sunt supuşi, a trimis o circulară la toţi episcopii pentru a publica şi a condamna fapta sa”. 23 

Eusebiu atunci când descrie viaţa foarte sobră pe care o ducea tânărul alexandrin, spune că „ 
pentru a nu fi povară nimănui, a vândut o mulţime din cărţile pe care le avea, de autor profan, şi 
se mulţumea cu cei patru oboli (bani) pe zi, pe care îi oeferea cel ce le cumpăra. Foarte mulţi ani 
a dus această viaţă de filosof, lipsindu-se de tot ceea ce ar fi alimnetat pasiunile tinereţii, postea şi 
lucra toată ziua; iar noaptea şi-o consacra studiului Sfintei Scripturi, rezervându-şi pentru somn 
foarte puţin timp, şi nu dormea decât pe pământ”. Mai de parte, marele istoric relatează cum a 
înţeles Origen să pună în practică cuvintele Mântuitorului prin care ne-a recomandat să nu avem 
decât o haină, să nu purtăm încălţăminte şi să nu ne îngrijim de ziua de mâine. încercând să le ţină 
cu exactitate, precizează părintele istoriei bisericeşti, „el sta în frig şi golătate, împingând sărăcia 
până la limita extremă. Mulţi dintre cei care l-au văzut îndurând aceste lucruri mari pentru slava 
Evangheliei doreau să-şi împartă cu el bunătăţile lor. însă ei nu-1 puteau convinge să renunţe la 
felul lui de a trăi.” Şi acelaşi istoric continuă: „Se spune că foarte mulţi ani s-a abţinut de la vin şi 
de la alte lucruri care nu erau indispensabile pentru hrană, ceea ce l-a adus în situaţia de a se 
îmbolnăvi de piept. O astfel de virtute exemplară nu a fost lipsită de imitatori. Ea a atras până şi 
filosofi păgâni sub conducerea sa. Ei au învăţat de la el principiile credinţei noastre şi unii dintre 
ei au făcut progrese însemnate în această şcoală, încât au ajuns până la cununa martiriului.” 24 

După cum afirmă Eusebiu, Origen îşi face renume şi prin zelul şi căldura cu care trata pe toţi 
sfinţii martiri, cunoscuţi şi necunoscuţi, pe care acesta îi asista, şi pentru care de multe ori a fost 
chiar în primejdie de moarte. „El mergea după ei nu numai la temniţe şi înaintea tribunalelor. 
Blândeţea cu care îi îmbrăţişa şi le dădea sărutarea păcii- precizează acelaşi autor- aţâţa atât de 
tare mânia păgânilor contra lui încât l-ar fi ucis cu pietre, dacă Dumnezeu nu l-ar fi păzit de aceste 
primejdii.” Mulţi dintre aceşti martiri erau propriii săi ucenici: Plutarh, Sedenus, Heraclit, Herm, 

22 Pr. Damian Gheorghe Pătraşcu, op. cit., pp. 260-261. 

23 Drd. Comeliu Zăvoianu.op. cit, p. 824. 

24 Ibidem, p. 825. 

al doilea Serenus, o catehumenă Potamiana, Vasilide. Cu prilejul executării unora dintre ei, 
mulţimea compatrioţilor prezenţi era pornită să ucidă pe Origen însuşi, socotindu-1 pricină directă 
a morţii lor, cum s-a întâmplat în cazul lui Plutarh. Deci nu numai ucenicii săi erau în primejdie ci 
chiar şi el însuşi. Eusebiu precizează că: „ nu se ştie de câte ori el (Origen) a simţit efectele 
ajutorului lui Dumnezeu împotriva celor întreprinse de duşmanii săi, care nesuportând ca el să 
atragă în fiecare zi mulţime de persoane la credinţă, înconjurau adesea casa lui, fiind înarmaţi, şi îl 
obligau şă-şi schimbe locuinţa, iar el totdeauna acelaşi, avea totdeauna acelaşi zel pentru credinţa 
creştină şi arăta că morala sa se sincronizează perfect cu adevărul discursurilor sale.” 25 

în anul 231, invitat fiind la Atena, se pare pentru urgente necesătăţi privitoare la unele alăceri 
ecleziastice sau pentru a-i respinge pe unii eretici, a fost hirotonit preot de către Teoctist din 
Cezereea cu acordul lui Alexandru din Ierusalim, fără însă să-l fi consultat în prealabil pe 
episcopul său Dimitrie, de care depindea din punct de vedere ecleziastic. Această hirotonie din 
partea episcopilor palestinieni a înrăutăţit şi mai mult situaţia şi a trezit o reacţie violentă din 
partea lui Dimitrie, care, în cadrul unui Sinod ţinut în anul 232/233 l-a îndepărtat pe Origen din 
învăţământ şi chiar din Alexandria; în cadrul unui alt Sinod l-a exclus din treapta preoţească. 

Care sunt motivele unei asemenea decizii din partea episcopului Dimitrei? Din punct de 
vedere juridic el putea invoca faptul că Origen s-a auto-evirat şi deci nu putea fi hirotonit preot. 
Mai probabil însă, Dimitrie, având o înaltă conştiinţă a autorităţii sale, încerca să-şi impună 
puterea asupra creştinătăţii palestiniene: nu putea deci tolera lângă sine prezenţa unei persoane 
atât de prestigioasă. Poate că şi din punct de vedere pastoral acest episcop judeca prea inoportună 
şi periculoasă divulgarea unor teorii caracteristice teologiei „căutării”. încadrat în acest context 
putem înţelege motivul invocat de Eusebiu: invidia episcopului faţă de strălucitul său catehet, 
(Dimitrie) „văzând că Origen avea succes şi era un personaj mare, ilustru, slăvit de toţi a dat 
dovadă de sentimente umane.” Oficial, se pare că nu fuseseră invocate motive de caracter 
doctrinar. 26 

La reîntoarcerea sa din Atena, Origen văzând că situaţia devenise insuportabilă şi dorind să 
salveze unitatea şi pacea în Biserica egipteană, a preferat să abandoneze Alexandria şi s-a retras la 
Cezareea din Palestina. Toate aceste even im ente l-au îndurerat foarte mult, dar a suportat cu 
resemnare dura încercare, rugându-se pentru adversarii şi prietenii săi. Origen a sperat într-un 
tratament mai bun şi într-o reabilitare atunci când, spre anul 233, a murit episcopul Dimitri, după 
43 de ani de episcopat, iar în locul lui a fost ales prietenul şi ex-colaboratorul său, Heracla. Acesta 


25 Ibidem, pp. 824-825. 

26 Pr. Damian Gheorghe Pătraşcu, op. cit., pp. 261-262. 

în s ă i-a menţinut condamnarea, neacceptând prezenţa unei personalităţi atât de mari în eparhia 


I. 3. La Cezareea Palestinei: din anul 232-233 până la 
moartea din anul 254 

Din anul 233, Origen, se stabileşte defmitv la Cezareea din Palestina, unde a fost primit foarte 
bine de epsicopul locului, care i-a dat toată libertatea să predea. A reluat deci învăţământul şi a 
deschis o noă şcoală făcând astfel din Cezareea un înfloritor centru de studii, cu o bibliotecă 
impresinantă care a fost distrusă în timpul invaziei arabe din anul 638. 

Din experienţa amară pe care o făcuse la Alexandria, el a tras câteva învăţături pozitive: un 
echilibru mai mare în a expune unele doctrine şi o adaptare mai prudentă faţă de nivelul de 
pregătrie al ascultătorilor, un sens mai concret faţă de Biserică şi o preocupare constantă faţă de 
mi s iunea pastorală a preotului 28 

Aici continuă să primească studenţi din toate părţile, printre care pe înşişi cei doi episcopi 
pomeniţi : Teoctist şi Alexandru, apoi pe Firmilian al Cezareei Capadociei, pe Grigore 
Taumaturgul şi fratele lui, Atenodor. 29 

Bisericile din Orient au continuat să se folosească şi să aprecieze opera lui Origen chiar şi 
după condamnarea primită din partea episcopului Dimitrie. Firmilian, epsicop în Cezareea 
Capadociei l-a invitat „ pentru unitatea bisericii sale” şi interesat de învăţătura sa, a petrecut un 
timp oarecare pe lângă ei pentru a se perfecţiona în cele divine. Datorită competenţei sale 
teologice, Origen a fost convocat de mai multe ori de episcopi pentru a apăra credinţa adevărată. 
Spre anul 244, la Bostra, în Arab ia ( actuala Iordanie), a susţinut o dispută victorioasă împotriva 
lui Berii, episcop al acestei cetăţi, care tindea spre erezia modabstă şi adopţionistă. Tot în Arabia, 
între anii 244-249, elrespinge opinia unor creştini (tehno-psihiţi), care susţineau că sufletul uman 
moare odată cu trupul şi că momentul învierii va învia împreună cu eL 30 

Persecuţia împăratului Deciu a pus capăt în mod brutal acestei multiforme activităţi: 
meditaţia, studiu, predicare, învăţământ, publicistică. Spre anul 250 ,marele maestru a fost arestat 
şi, cu toate că era bătrân a fost torturat pentru ca să-şi renege credinţa: judecătorul nu vroia să-l 
omoare ci numai ca el să apostazieze, pentru ca acest lucru ar fi avut un efect important, printre 


27 Ibidem,p .262. 

28 Ibidem, p. 263. 

29 Pr. Prof. Ioan G. Coman, op.cit., p. 72. 

30 . Pr. Damian Gheorghe Pătraşcu, op. cit., pp. 266-267. 

creştini, din cauza celebrităţii sale. Dar el, călit, cu o asceză puternică şi susţinut de puterea şi 
iubirea lui Dumnezeu, nu a cedat, chiar mai mult i-a încurajat pe ceilalţi deţinuţi. Se pare că, cu 
această ocazie a primit din partea lui Dionis, ex-discipolul său, o scrisoare de încurajare” despre 
martiriu”; mărturie de simpatie şi înţelegere într-un moment de încercare şi poate şi de 
reconciliere cu acea Biserică de la care fuse-se îndepărtat în urmă cu optsprezece ani. La moartea 
împăratului, în anul251, Origen „ mărturisitor” eroic al credinţei şi aproape martir, a fost eliberat, 
dar avea 69 de ani, moare, probabil în anul 254 la Cezareea, s-au, după o altă tradiţie, mai puţin 
sigură la Tir. Această cetate a Fenicei, până în secolul al XHI-lea, mormântul său era vizibil lângă 
altarul mare al primitivei catedrale inaugurată cu celebrul discurs a lui Eusebiu din Cezareea. 31 


31 Ibidem, p267. 

Capitolul II 
OPERA 


Nu există în Biserică nici un gânditor care să fii rămas atât de nevăzut, omniprezent în ea 
ca Origea El însuşi nu a scris aproape nimic, a vorbit numai zi şi noapte, obosit în faţa unor 
tahigrafi care se schimbau mereu. Astfel, operele sale - cele 6000 de cărţi de care aminteşte 
Epifanie sunt desigur legendare, dar Eusebiu si Ieronim cunoşteau circa 2000 - nu sunt nimic 
altceva decât sala de rezonanţă a unei voci, a unei voci care răzbate mereu înainte, fără pareze şi 
Iară oboseală, ba chiar fără vreun ţel anume, aproape ca posedată de nebunie, şi, totuşi, cu o 
reţinere spirituală rece, inabordabilă, nemaiînâlinită. Nu este vocea unui retor (patristica are retori 
destui, ca diferenţa să iasă decât în ochi), ba chiar această voce nu vrea nici măcar să convingă; nu 
este nici vocea entuziastă a unui poet (deşi imaginile şi analogiile se ridică în zbor din toate 
părţile), pentru aşa ceva ea este mult prea sticloasă, uscată şi lipsită de ornamente până la sărăcie. 
De aceea, nu este nici vocea unui magician: nimic din splendoarea barocă, fermecătoare şi 
semiobscură a Areopagitului, nimic din geomatria magică a cuvântului Nazianzanului. Totul e 
spus aici fără intenţie, fără forţare şi cu o modestie tot mai năucitoare, cu mici formule de scuze, 
atunci când „îndrăzneşte un lucru cutezător” sau atunci când se lasă cu un zâmbet totul pe seama 
ascultătorului. Nici o urmă din patosul augustinian, care rupe fără să întrebe porţile inimiilor şi 
obişnuit să le vadă descoperite ca un medic şi să le pună în faţa lui Dumnezeu. Dar nu mai puţin 
departe suntem şi de echilibrul înţelept, umanist în sensul cel mai bun al cuvântului, al păstorului 
Vasile, născut pentru a conduce şi căruia măsura îi devine o a doua natură. Vocea Alexandrinului, 
se aseamănă acelui vânt fierbinte şi Iară ploi al pustiului care suflă din când în când asupra Deltei 
Nilului cu un patos cu totul neromantic; un suflu de foc pur. 32 

Efn om aşa de cult, un creştin aşa de „harnic” în răspândirea învăţăturii Domnului, a fost 
în acelaşi timp şi un mare scriitor. 

Mediul universitar alexandrin, profesoratul său, numeroasele controverse ale vremii, 
necesitatea de a preciza de aproape sensul Sfintei Scripturi, cartea revelată în jurul căreia răsăreau 
şi se dezvoltau viaţa creştină şi spiritualitatea Bisericii, apoi multiplele sale relaţii, îl obligau pe 
Origen să scrie în continuu. Eusebiu observă că după ce a depăşit vârsta de 60 de ani, marele 
catehet alexandrin dispunând de o bogată pregătire şi de o mare facilitate în vorbire, a permis să 
fie scrise omiliile sale, lucru pe care nu-1 făcuse niciodată mai înainte. 


32 Diac. Ioan I. Ică. Jr., Studii de spiritualitate ortodoxă, Editura Deisis, Sibiu, 2002, p.25. 

De menţionat că tradiţia literară creştină relatează că Origen a redactat şi publicat foarte 
multe opere. Eusebiu precizează că ar fi nevoie de o lucrare specială pentru catalogul cărţilor lui 
Origen, lucrare care a şi fost executată de preotul Pamfil, iar istoricul bisericesc a inserat-o în 
viaţa acestuia. Din cuvintele acestuia reiese că în acest catalog nu figurau decât cărţile lui Origen, 
ajunse până la Pamfil şi până la el. Deci se poate constata că nu toate operele lui Origen se păstrau 
până la Eusebiu. Acest număr se va micşora progresiv, paralel cu luptele antiorigeniste din sec. 
IV-VI. 33 

Biograful său, Eusebiu de Cezareea, îl numeşte „Adamantios” - „omul de oţel” -, iar 
fericitul Ieronim îl compară cu cei mai mari poligrafi ai antichităţii greco-latine: latinul M. 
Terentius şi grecul Didim, gramatic, poreclit „Halkenteros” - „omul cu măruntaiele de aramă” , 
constatând, totodată, că Origen îi depăşeşte pe amândoi („Scrisoarea 33”). 

Datorită, aşa cum am văzut, prietenului său. Ambrozie, care i-a pus la dispoziţie 
stenografi, tahigrafi, copişti şi caligrafi, Origen a avut posibilitatea să-şi facă cunoscută opera. 
Desigur, din cauza volumului mare de lucrări, el nu a mai avut timpul necesar să verifice totul şi, 
astfel, după cum susţin şi unii patrologi, s-au strecurat şi greşeli sau adăugiri, de care Origen nu 
este vinovat. 

Lucrările lui Origen se împart în critice, ermeneutice, tratate şi epistole. Critice numim 
lucrările care au ca scop restabilirea filologică a textului Vechiului Testament (Septuaginta). 
Ermeneutice sunt lucrările de şcoli (avem numai fragmente la pasaje biblice individuale greu de 
identificat); omiliile la pericope sau texte biblice întinse cu scopuri în special practice şi volumele 
aşadar întinse, organizate şi complete comentarii la toate cărţile Scripturii. Aproximativ din anul 
574 se păstrează 21 de omilii ale lui Origen şi din cele traduse în limba latină s-au pierdut 388. 
Din volumele-comentariu, care trebuie să fi depăşit cifra de 100, se păstrează numai 30 şi câteva 
fragmente. Tratatele sunt studii mici sau mari teologice- filosofice (Despre principii, Despre 
înviere, Despre rugăciune, Stromate), polemice sau antieretice ( împotriva lui Cels, Convorbirea 
cu Heraclide, dialoguri către alţi eretici sau gnostici) şi protreptice (îndemn la martiriu). A scris 
multe epistole, însă s-au păstrat numai fragmente şi alte două integral. O mare parte din aceste 
lucrări s-au pierdut, în timp ce multe se păstreză numai în traduceri latine (în special ale lui Rufin 
şi ale Fericitului Ieronim). Papirusurile de la Tura (Egipt), descoperite în anul 1941, cuprind 
importante texte ale lui Origen (convorbirea cu Heraclide, despre Paşte şi fragmente). S-a arătat la 


Drd. Comeliu Zăvoianu ,op. cit, pp. 828-829. 

un Congres internaţional care a avut loc în Bari că, comentariul (Omilii) la Psalmi atribuit 
Fericitului Ieronim este operă a lui Origea 34 


Prof. Dr. Stylianos G. Papadopoulos, Patrologie, Voi. I, Editura Bizantină, Bucureşti, 2006, pp. 390-391. 

Capitolul HI 
DOCTRINA 

„Căci până la Lege, păcatul era în lume, dar păcatul nu se socoteşte când nu este 
lege.” (Romani 5,13) 

Origen e unul dintre cei mai mari gânditori ai lumii. Elementele cugetării sale sunt: 
filosofia elenică, Siânta Scriptură şi Tradiţia bisericească. El încearcă mai mult, mai adânc şi mai 
sistematic decât Clement, să pună filosofia păgână în serviciul credinţei. Metoda sa e noua şi 
periculoasă, e metoda ipotezei, a părerii personale, aşa cum se exprimă el, încă din prefaţa 
tratatului „Despre Principii”. El rezervă Bisericii dreptul de a accepta sau nu punctul său de 
vedere, iar sieşi pe acela de a reveni şi de a edifica ipotezele făcute. Prin urmare, nu trebuie luate 
drept formule defmtitive multe din afirmaţiile sale, mai ales cele din lucrările de tinereţe, cum 
sunt printre altele, acelea din „Despre principii”. Afirmaţiile sale dogmatice trebuie socotite ceea 
ce socoteşte el însuşi: „exerciţii în care să se vadă roadele talentului său” ( Despre principii). 35 

Eusebiu şi Fericitul Ieronim amintesc de multe scrieri ale lui Origen, dar care nu au ajuns 
până la noi. în unele scrisori menţionate de Fericitul Ieronim şi Rufin, Origen se plânge că 
scrierile lui au fost falsificate, introducându-se erori pe care el nu le-a susţinut. El arată că numai 
Biserica poate să ne călăuzească pe calea adevărului şi se întreabă: „care este învăţătura adevărată 
a Bisericii.” Acest adevăr îl expune, de fapt, în cartea I a lucrării sale, Despre principii. El împarte 
doctrina Bisericii în adevăruri sigure şi nesigure. 

Adevărurile sigure sunt: există un Dumnezeu, Creatorul şi Autorul celor două Testamente, 
Drept şi Bun, în acelaşi timp. Iisus e Hristos, născut din Tatăl, înaintea oricărei creaturi, şi a 
participat la creaţie. Dumnezeu însuşi, care S-a Scut Om şi S-a întrupat, rămânând, totuşi, 
Dumnezeu, a luat trup adevărat ca şi al nostru, S-a născut din Fecioara Maria şi din Duhul Sfânt; 
este într-adevar născut, a suferit cu adevărat, a murit cu adevărat, a înviat şi S-a înălţat la cer. 
Sfântul Duh e în aceeaşi onoare şi demnitate cu Tatăl şi cu Fiul, este inspiratorul Legii. 36 

Dintre problemele care nu sunt încă clare, Origen, menţionează următoarele: Sfântul Duh 
este El născut sau nu? Demonii sunt ei îngeri căzuţi? Ce a fost înainte de lumea actuală şi ce va fi 
după ea? Dumnezeu şi spiritele fără de trup, şi dacă da, în ce sens? în fine, astrele sunt însufleţite 
sau nu? Această enumerare este instructivă şi distincţia făcută de Origen între adevărurile 
definitive precizate şi acelea în privinţa cărora se discută încă este capitală. 

35 Pr. Prof. Ioan G. Coman, op.cit., p. 73. 

36 Arhid. Prof. Dr. Constantin Voicu, op. cit., pp. 332-333. 

Primele, remarca el, sunt adevăruri pe care Apostolii le-au crezut necesare să le 
propovăduiască tuturor. Celelalte sunt acele adevăruri pe care apostolii le-au scris. Pe aceste teme 
îşi va exercita înţelepciunea teologul şi exegetul Origen. 

El îşi fundamentează învăţătura sa pe Sfânta Scriptură. Totuşi, fiindcă nu afla în credinţă 
tradiţională toate adevărurile explicate în mod expres, Origen înţelege că creştinismul trebuie să 
abordeze mai pe larg aceste probleme. De aceea, teologia întreagă, ne spune Origen va consta din 
astfel de cercetări: credinţa nu dă învăţăturile revelate aşa cum sunt în mod obiectiv, pe când 
teologia studiază raţiunea şi modul de expunere a adevărurilor (încearcă explicarea lor). Doctrina 
lui Origen o extragem, mai cu seamă, din scrierea sa intitulată „De principiis”. 

Despre Sfânta Treime Origen afirmă existenţa unui singur Dumnezeu care este cauza 
tuturor lucrurilor şi Treimea în persoane. Despre Fiul învaţă că este născut din veci şi e asemenea 
Tatălui. Am putea aminti faptul că Origen a cunoscut modalismul la Roma şi nu a încetat să-l 
combată, afirmând distincţia reală a Fiului de Tatăl. „Sunt oameni - zice Origen - care privesc pe 
Tatăl şi pe Fiul ca ne fiind distincţi, ci ca fiind unul. Fiul, însă, real distins de Tatăl, nu este creat, 
ci născut din veci.” 

Combătând de dinainte ceea ce va susţine Arie, el repeta: „non erat quando (Filius) non 
eraf ’ - adică „Nu a fost un timp când Fiul nu era. ” 

Origen este, poate, primul care foloseşte expresia „de o fiinţă cu Tatăl”, expresie care va 
deveni noţiunea de bază în controversele hristologice şi la Sinoul I Ecumenic de la Niceea, din 
anul 325. Tot el foloseşte în legătură cu Hristos, denumirea de Dumnezeu-om şi învaţă 
comunicarea însuşirilor - „communicatio idiomatum”. 

De asemenea, marele alexandrin este cel dinâi care a folosit pentru Fecioara Maria 
termenul de „Născătoare de Dumnezeu”. 37 

Origen respinge dochetismul şi, prin ceea ce susţine, apolinarismul eretic de mai târziu. 
Iisus Hristos rămâne, deci, om adevărat prin întrupare; pe de altă parte, Cuvântul nu-şi schimbă 
nimic din Sine, nu pierde nimic din ceea ce era. 

Atunci când a apărut erezia pnevmatomafiilor, datorită faptului că Biserica nu clarificase 
doctrina Sfântului Duh, Origen a putut fi citat de Sfântul Yasile ca un sprijin împotriva acestor 
eretici 

Sfântul Epifanie, FericitulIeronim, Teofil al Alexandriei şi mai târziu Iustinian l-au acuzat 
pe Origen că a subordonat pe Fiul, Tatălui şi pe Sfântul Duh, Fiului şi chiar că a fost precursorul 


Ibidemp.333. 

arianismului. Această acuzaţie ar trebui înlăturată, deoarece remarcăm faptul că arienii puri nu s- 
au gândit niciodată să se bazeze pe Origen, ci chiar l-au combătut. 

Toţi criticii remarcă făptui că, înainte de Simbolul de la Niceea, limbajul teologic, în ceea 
ce priveşte Trinitatea, este imperfect, dar mai perfect decât al înaintaşilor sub anumite aspecte. 
Unele din greşelile lui Origen, în ceea ce priveşte Trinitatea, explicate devin ortodoxe, iar altele 
provin din cauza termenilor. Aşa cum am arătat mai sus, el însuşi se plângea că unele din operele 
sale au fost falsificate de eretici sau chiar că ele au fost publicate de „zeloşi indiscreţi”, înainte ca 
el să le revadă. Acestea sunt circumstanţele care, chiar dacă nu justifică întru totul, atenuează 
totuşi în parte, gravitatea acuzaţiilor care au fost aduse. 38 


Ibidem pp. 333-335. 

Capitolul IV 
ORIGENISMUL 


IV. 1. Origenismul şi controversele origeniste 

Gândirea lui Origen, atât de bogată şi de poliedrică în exprimarea ei, propusă de multe ori ca 
„exerciţiu” şi nu „ definiţie” a fost supusă multor înţelegeri greşite şi rău intenţionate. Aceleaşi 
opere ale sale, atât de vaste, cunoscute si răspândite au putut da ocazie la aceste interpretări 
greşite, dacă unele idei erau absolutizate sau rupte de contextul şi de mentalitatea timpului şi a 
locului 39 

Cu oricine s-a preocupat mai mult timp de cercetarea Părinţilor lucrurile se petrec ca şi cu un 
alpinist: încetul cu încetul şi în mod constant piscurile care până nu demult păreau încă 
ameninţătoare rămân în urmă, iar în îndărătul lor răsare însăşi inima dominantă a masivului până 
atunci ascunsă.Nici unul dintre marile nume ale gândirii creştine de la Capadocieni, la Augustin, 
până la Dionisie şi Maxim nu s-a putut sustrage forţei de atracţie aproape magice a „bărbatului de 
oţel” , cum a fost supranumit. Unii dintre ei i-au căzut pradă cu desăvârşire: dacă i se ia, de pildă 
lui Eusebiu strălucirea origeniană, nu mai rămâne din el decât un teolog semiarian dubios şi un 
istoric harnic. Ieronim îl transcrie pur şi simplu când comentează Scriptura, chiar şi după ce a rupt 
extrem de dur şi furios lanţurile şi legăturile care îl ţineau înlănţuit de dascălul său. Vasile cel 
Mare şi Grigore de Nazianz antologhează plini de admiraţie entuziastă pasajele cele mai 
seducătoare din vastele opere ale celui la care se întorc toată viaţa lor, atunci când luptele zilei le 
acordă momente de răgaz; Grigorie alNyssei i-a căzut pradă încă şi mai adânc. 

Scrierile Capadocienilor l-au transmis apoi aproape intact lui Ambrozie, care însă îl cunoaşte 
şi transcrie la prima mână: unele din lecturile spirituale extrase în Breviar din opera milanezului 
(ca şi din cea a lui Ieronim şi Beda) sunt de fapt texte din Origen abia modificate. Astfel, 
moştenirea origeniană devenită deja anonimă bun comun al Bisericii, se revarsă în acelaşi timp 
din mai multe direcţi peste Augustin şi pătrunde în Evul Mediu occidental. 

în Răsărit, admiraţia faţă de Origen ridică mereu val după val: tot mai larg ca torent, 
origenismul devine însă tot mai plat şi superficial: el trece în mâinile unei obscure comunităţi 
monahale care apără băţos şi fără fler „ litera” maestrului, literă impotriva căreia Origen ducea o 

39 Pr. Damian Gheorghe Pătraşcu, op. cit., pp 267-268 

luptă pe viaţă şi pe moarte. Şi pe cât spiritul maestrului se evapora şi în urmă rămânea doar 
precipitatul searbăd al „sistemului”, cu atât mai strâmb stătea el acum înaintea tribunalului 
învăţăturii bisericeşti. 40 

IV. 2. Diferite faze ale controversei origeniste 

Prima fază poate fi considerată contemporană cu speculaţiile pe care le iăcea Origen, în 
particular utilizate greşit de către discipoli şi adversari, Iară a ţine cont de acel echilibru şi retuşări 
ale tezelor şi antitezelor prezente în Origen însuşi. 

A doua fază este origenismul primilor detractori de la începutul secolului al-IV-lea,Origen 
este acuzat de teoria preexistenţei sufletelor şi de apokatastază şi se înţelege greşit doctrina 
trupului înviat şi a creaţiei eterne. 

A treia fază este origenismul călugărilor egipteni şi palestinieni de la jumătatea secolului al 
IV- lea. 

Evagriu din Pont a construit un sistem în care a lăsat la o parte tensiunile interne din gândirea 
lui Origen şi a suprimat mare parte din doctrina sa, până într-acolo încât aceasta, deseori foarte 
rău reconstruită, putea să apară eretică. 

A patra fază este origenismul supus al antiorigeniştilor din secolul al IV-lea, protagonişti ai 
aşa numitei controverse origeniste: de o parte Epifaniu, Ieronim, Teofil din Alexandria; de altă 
parte, în apărarea lui Origen, Ioan din Ierusalim şi Rufin din Concordia. Primii, Iară a se dedica 
unui studiu aprofundat asupra operei origeniene în complexitatea sa, fără a ţine seama de 
schimbarea mentalităţii şi a vocabularului filosofico-teologic înfăptuită în secolele III-IV îl acuza 
pe Origen, plecând de la ereziile din vremea lor, în particular de la arianism, şi pun pe seama lui 
doctrine eronate (asupra Trinităţii, a învierii, a alegorismului biblic, etc) 

Condamnările din partea lui Teofil din Alexandria şi, se pare, din partea Papei Anastaziu la 
Roma, în privinţa lui Origen marchează culmea acestei dureroase controverse în care, dincolo de 
prezumtivele „erori” ale Marelui maestru alexandrin, se încrucişează motivaţii diferite. 

A cincea fază este cea a călugărilor origenişti din prima jumătate a secolului al IV- lea, care 
trăiau în mănăstiri puse sub autoritatea Sfântului Sava: cei din Noua Lavră şi cei din Marea Lavră. 


Diac. Ioan I. Ică. Jr„ Studii de spiritualitate ortodoxă. Editura Deisis, Sibiu, 2002, pp. 24-25. 

Ducând până la exagerare acea forma scolastică pe care Evagriu o dăduse lui Origen, aripa 
extremistă a acestor călugări, numiţi „isohrişti”, predicau un panteism radical, o absorbire în 
unitatea completă a lui Dumnezeu. 

A şasea fază este cea a origenismului condamnat de către Iustinian, prin doua intervenţii din 
anii 543 şi 553 la ConstantinopoL 

Prima intervenţie iustiniană a ajuns până la noi în mai multe opere care au fost aprobate de 
„sinodul domestic” şi prezentate către iscălire Papei şi celor patru patriarhi (nu se ştie dacă au 
iscălit sau nu!). Totuşi ele conţin grave înţelegeri greşite şi erori grosolane în privinţa gândirii 
origeniene şi au ca scop să critice „ isohriştii” din vremea lor. 

A doua intervenţie iustiniană s-a verificat cu ocazia celui de al cincelea Sinod Ecumenic din 
Constantinopol anul 553. Scrisoarea către Sfântul Sinod şi cele 15 anateme, discutate cu toată 
probabilitatea înainte de deschiderea sinodului nu figurează prin actele oficiale ale acestui sinod. 
Lovesc mai ales in călugării „isohrişti” şi numai indirect în Origen pentru că era crezut 
inspiratorul acestora. Actele oficiale conţin numele lui Origen in cadrul listei ereticilor la canonul 
numărul 11 al anatemelor împotriva celor „Trei capitole” dar numele lui Origen nu apare în 
Homonoia împăratului care era ciorna anatemelor: acesta este un indiciu că numele lui Origen a 
fost adăugat mai târziu, poate după discuţiile asupra origeniştilor „isohrişti”, discuţii care 
precedaseră deschiderea oficială a sinodului. Documentele care după încheierea Sinodului a fost 
recunoscute de Papa Yigiliu nu îl amintesc pe Origen ci sunt îndreptate împotriva călugărilor 
„isohrişti”. 41 


Pr. Damian Gheorghe Pătraşcu, op.cit., pp. 268-270. 

Concluzii 


Origen a fost unul din cei mai fecunzi scriitori bisericeşti şi unul dintre genialii cugetători 
pe care- i cunoaşte istoria creştinismului. 

El este adevăratul creator al teologiei ştiinţifice în Răsărit. El uneşte într-o grandioasă 
sinteză toate cuceririle spiritului uman de până la el, concentrându-le cu ajutorul Sfintei Scripturi 
în jurul lui Hristos. El a exercitat o influenţă considerabilă asupra timpului lui şi asupra secolelor 
următoare. Toţi marii teologi greci şi chiar unii latini din secolele IV şi V îi sunt debitori 
Condamnarea lui la Sinodul V Ecumenic stigmatizează nu atât memoria lui, cât erorile sale reale, 
dar pe care el le-ar fi corectat, dacă ar fi fost pus în situaţia să o lâcă. El nu a fost eretic propriu- 
zis, pentru că în vremea lui el era mare arbitru şi mare campion al Ortodoxiei cum ştim din cazul 
lui Berii de Bostra şi al discuţiilor cu atâţia eretici El a voit să fie şi să lucreze numai în Biserică. 
Condamnarea lui în secolul VI este mai ales opera origenismului, adică a unei doctrine care se 
prezenta drept a lui, Iară să fie în întregime. Origen a deschis drumuri noi în cugetarea teologică 
prin metode îndrăzneţe, nefblosite, sau folosite puţin până la eL 

El a făcut ipoteze numeroase, exercitându-şi cum zice el, talentul. A fost şi este o greşeală 
să se ia aceste ipoteze drept adevăruri dogmatice. El nu a pretins niciodată că afirmaţiile sale au 
toate valoare de dogmă. Nu trebuie apoi uitat că el este uneori ortodox la anumite capitole 
dogmatice: hristologie, eclesiologie, Tradiţie. 42 

Numele lui Origen figurează în lista ereticilor doarece este simbolul şi liderul origeniştilor 
„isohrişti”, cei pe care Sinodul V Ecumenic vroia să îi condamne în realitate: tocmai de aceea, 
Origen nu a fost anatemizat ca eretic. 

Părinţii sinodali se poate că, după înţelegerea pe care au avut-o despre scrierile lui Origen 
să fi găsit erori (fără însă a preciza care sunt acestea), necitind opera întreagă, doar numai părţi 
sau fragmente din ea, sau rupte din contextul în care au fost scrise, sau plecând de la idei 
preconcepute, fără ca să prezinte şi celelalte idei alternative; sau, deseori, texte fals atribuite lui 
Origen (în timp ce în realitate erau ale lui Evagriu sau ale „isohriştilor”). Tuturor acestor aspecte 
se poate adăuga minciuna răspândită de Epifaniu cum că Origen ar fi apostata! Din cauza acestei 
false afirmaţii, Părinţii puteau să se convingă de o formală erezie a sa, dar în acest caz se greşea 
„din cauza falşilor martori”. 

Consecinţa cea mai mare a aceste condamnări a fost pierderea unei mari părţi din operă 
origeniană în limba originală şi dificultatea pentru secolele următoare de a înţelege exact gândirea 

42 Pr. Prof. Ioan G. Coman, op. cit., p. 74. 

genială a marelui alexandria Mai mult încă, a fost împiedicată răspândirea directă a operelor şi 
ideilor sale în lumea bizantină, chiar dacă, indirect, prin Părinţii din secolul al IV-lea, care s-au 
inspirat foarte mult de la el, teologia sa a influenţat profund tradiţia creştină. 43 

Pentru ucenicii săi direcţi, cum a fost Slântul Grigorie Taumaturgul, pentru care „ ziua 
întâlnirii mele cu acel om a fost prima, cea mai importantă dintre toate zilele mele, ziua în care a 
început să răsară Soarele cel adevărat”, Origen „era un paradis adevărat, replică a marelui paradis 
a lui Dumnezeu”. Ori, paradisul Dumnezeului Care e duh şi libertate este o libertate a cunoaşterii 
nesfârşite a misterului lui Dumnezeu şi al întregii existenţe, gnoză care, sub călăuzirea Logosului 
divin, se transformă ea însăşi în paradis. 

Paradis al libertăţii adevărate, al dialogului nesfârşit între Revelaţie şi cultură, filozofia şi 
teologia dascălului alexandrin lac din Origen nu doar cea mai actuală figură din toată patristica, ci 
mai ales marele nostru contemporan. 44 

Vincenţiu de Lerin, în „Comunitoriul” său, scoate în evidenţă marele succes al activităţii 
lui Origen: „Nenumăraţi învăţători, preoţi, mărturisitori şi martiri au ieşit din şcoala lui: cât de 
mult îl admira toată lumea, cât de mult îl slăvea, cât de mult îl iubea, cine ar putea-o descrie? Cine 
nu alerga la el de la marginile lumii, dacă era cât de cât însufleţit pentru religie? Care creştin nu-1 
cinstea ca pe un prooroc, care filosof nu îl cinstea ca pe maestru său? Mulţi îi aplicau spusa lui 
Cicero despre Platan: voiau mai bucuros să greşească împreună cu Origen, decât să aibă dreptate 
împreună cu alţii.” 45 

Dacă în faţa geniilor singura atitudine adecvată e admiraţia lucidă, atunci faţă de Origen 
prima şi fundamental atitudine care i se datorează este cunoaşterea şi mulţumirea, gnoza şi 
Euharistia, unite în recunoştinţă. Fiindcă recunoştinţa e dispoziţia interioară adecvată prin care şi 
noi putem devein la rândul nostrum contemporanii Alexandrinului, făcându-ne contemporanii 
unui contemporan al său, cum este Sfântul Grigorie Taumaturgul, care nu ezită să-şi încheie 
“Cuvântul de mulţumire către Origen” cu o rugăciune de mijlocire: 

“Ridică-te, dascăl iubit, roagă-te pentru noi şi slobozeşte-ne! Ne-ai salvat pe când eram 
lângă tine prin învăţăturile tale; salvează-ne cu rugăciunile tale şi când vom fi pe cale. Acum 
încredinţează-ne, sau mai degrabă redă-ne lui Dumnezeu Care ne-a adus la tine. Roagă-L ca, 
despărţindu-ne de Tine, să ne mângâie El însuşi cu trimiterea unui ghid bun, a unui înger însoţitor 


43 Pr. Damian Gheorghe Pătraşcu, op. cit., p. 271. 

44 Diac. Ioan I. Ică. Jr., op. cit, p. 41. 

45 Arhid. Prof. Dr. Constantin Voicu, op. cit., p. 343. 

de drum. Roagă-L să ne readucă iarăşi lângă tine. Numai acest lucru, mai mult decât orice, ne 
poate mângâia.” 46 

